আরেকটি মজাদার বিষয় এবেলা না উল্লেখ করলেই নয়, সেটা হল জওহরলাল নেহরু প্রসঙ্গে। যতদূর জানা যায় ভগত সিং নেহরুকে দারুণ শ্রদ্ধা করতেন। ভালোবাসতেন। সেই নেহরু যাকে আরএসএস এবং বিজেপি উঠতে বসতে গালি দেয়। সুভাষ বোস এবং নেহরু দুজনের মধ্যে একটি তুলনামূলক আলোচনায় ভগত সিং বলেছিলেন, সুভাষ ভীষণ আবেগপ্রবণ আর নেহরু যুক্তিবাদী। এখানেই থামেননি, পাঞ্জাবের যুবসম্প্রদায়কে উদ্দেশ্য করে বলেছিলেন, "follow Nehru because between Bose and Nehru, the latter can satisfy the mental appetite of the Punjab youth".